Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: 2070/2001. (IV. 10.) Korm. határozat végrehajtásának
Paragraph Index: 450

c) Települési hulladék A települési hulladék kezelésénél külön átfogó programban szükséges foglalkozni a települési szilárd és a települési folyékony hulladék kérdéseivel. Mindkét hulladéktípusnál célszerû az egyes tevékenységi fázisok alapján — az NKP településihulladék-kezelési programjához igazodva, és annak folytatásaként — külön-külön alprogramokat meghatározni. c1. Települési szilárdhulladék-kezelési program Magyarországon jelenleg mintegy 23 millió m 3 (4,6 millió tonna) települési szilárd hulladék keletkezik. Ennek 62%-a lakossági eredetû, a többi az intézményeknél, szolgáltató egységeknél és vállalkozásoknál keletkezõ háztartási hulladékokkal együtt kezelhetõ hulladék. Ez a menynyiség a gazdaság fejlõdésével párhuzamosan évente 2— 3%-kal nõ. Jelenleg a közszolgáltatás keretében begyûjtött települési szilárd hulladéknak csupán 3%-át hasznosítják. Az ártalmatlanítás jellemzõ formája a lerakás (83%). Az országban egyetlen égetõmû üzemel a települési hulladék kezelésére. A közszolgáltatás keretében a települések 665 lerakója szolgálja az ártalmatlanítást. Ennek mintegy 15%- a tekinthetõ korszerû lerakónak, azaz rendelkezik mûszaki védelemmel, monitoring rendszerrel, esetleg biogáz-elvezetéssel. A komplex, térségi feladatokat ellátó települési hulladékkezelõ rendszerek kiépülése megkezdõdött az országban, részben a KAC támogatásának köszönhetõen, részben más állami és nemzetközi források felhasználásának eredményeképpen. A korábban csak részmegoldásokat célzó projektek több éves folyamatos fejlesztéssel jutnak el a hulladék teljes feldolgozásához, ami az idõközben hatályba lépett jogszabályok következménye is. (Az ily módon lassúbb ütemben kiépült kezelési rendszerek elõnye, hogy ezeket az igénybe vevõk jobban elfogadták.) A hulladékgazdálkodási törvény elõírásai szerinti, a csomagolóanyagokra vonatkozó hasznosítási kötelezettség teljesítése érdekében legalább az e hulladékokra kiterjedõ elkülönített begyûjtést 2005-ig az ország lakosságának legalább 40%-ára, 2008-ig 60%-ára ki kell terjeszteni. Ennek teljesítéséhez a településeken folyó szelektív hulladékgyûjtés finanszírozásához — a gyártói felelõsségi elv érvényesítésével — a csomagolt terméket gyártó, forgalmazó gazdálkodóknak a rendszerhez csatlakozó települési önkormányzatokkal kötött szerzõdés alapján hozzá kell járulniuk. A törvény értelmében a települési szilárd hulladékban megjelenõ biológiailag lebomló szervesanyag lerakását 2004-re 75%-ra, 2007-re 50%-ra kell csökkenteni. Ezeknek a feladatoknak a teljesítése csak a képzõdés helyén történõ elkülönített gyûjtés, illetve a szelektív begyûjtés és a külön kezelés biztosításával érhetõ el. A rendszernek ki kell terjednie a kerti és közterületi zöldhulladékra, a konyhai szerves hulladékra és a papírhulladékra egyaránt. A csomagolási hulladékok és a biológiai úton lebontható hulladékok terén elvégzendõ feladatokról külön kiemelt program intézkedik. Az elõzõek mellett természetesen — a fenntartható fejlõdés elvének, illetve a lerakásra kerülõ hulladék mennyisége csökkentésének megfelelõen, a minél teljesebb anyagés energiafelhasználás érdekében — a kiemelt programokkal nem lefedett hasznosítható összetevõk elkülönített begyûjtését, ipari elõkészítését, az ehhez szükséges létesítmények és eszközpark (hulladékudvarok, gyûjtõszigetek, gyûjtõedényzet és begyûjtõ jármûvek, válogatómûvek) létrehozását, illetve alkalmazását is el kell terjeszteni, így biztosítva az üveg, mûanyag stb. hulladékok minél nagyobb arányú hasznosítását. Ugyancsak gondoskodni kell a települési hulladékban megjelenõ 0,7—1,0%-nyi veszélyes összetevõk minél nagyobb arányú elkülönített begyûjtésé- 2002/154. szám rõl és külön kezelésérõl, egyrészt a közszolgáltatás keretein belül, másrészt a gyártói felelõsségen alapuló visszavételi kötelezettségek bevezetésével, külön átvételi rendszerekkel. A szelektív begyûjtést szolgáló rendszerek kialakításakor a fokozatosan bõvülõ komplex megoldásokat kell elõnyben részesíteni. Az elkülönített begyûjtéssel és kezeléssel el kell érni, hogy 2008-ban a képzõdõ hulladékmennyiség ellenére a lerakásra kerülõ mennyiség a jelenleginek legfeljebb 3/4-e legyen, és így a jelenlegi 83%-os lerakási arány 60% alá csökkenjen, az ipar legyen fogadókész a hulladék átvételére és hasznosítására. A jelenlegi lerakási gyakorlat alapvetõ megváltoztatására van szükség. Az idõszak végére el kell érni, hogy az EK lerakásról szóló irányelvének, illetve az azt harmonizáló hazai miniszteri rendeletnek megfelelõ környezetvédelmi követelményeket teljes egészében ki nem elégítõ lerakó ne mûködjön. Ehhez folytatni kell a jelenlegi NKP települési hulladékkezelési és régi lerakók rekultiválási programját. Ennek keretében biztosítani kell, hogy a meglévõ regionális gyûjtõkörû lerakók korszerûsítése — ahol az lehetséges és szükséges — megtörténjen, illetve új — a régi, korszerûtlen, kis kapacitású lerakóhelyeket kiváltó —, legalább 100 ezer fõt kiszolgáló regionális lerakók létesítése révén maximum 100 lerakó mûködjön az országban. Ezzel párhuzamosan a korszerûtlen és/vagy gazdaságtalan lerakók bezárása és rekultiválása, szükség esetén kitermelése, felszámolása szükséges. Ugyanakkor biztosítani kell, hogy a lerakók begyûjtõkörzetében komplex rendszerek alakuljanak ki, amelyek az elkülönített begyûjtési és lerakás-csökkentési feladatokat is teljesítik. Célszerû a rekultivált területeket továbbra is hulladékkezelés céljára hasznosítani (hulladékudvar, komposztáló telep, válogatómû, építési hulladék feldolgozó stb.). Hosszabb távon a lerakás csökkentéséhez járulhat hozzá a nagyvárosok közelében megépíthetõ, legalább 300 ezer lakos hulladékát kezelõ, legfeljebb 6 (területi tervezési régiónként egy) települési hulladékégetõ létesítése. A létesítésrõl, illetve annak szükségességérõl és megvalósíthatóságáról a területi hulladékgazdálkodási tervek kidolgozása során, a területfejlesztési tanácsok és a megyei önkormányzatok bevonásával és az érintett lakosság, illetve települések egyetértésével kell dönteni. A beruházás elõkészítésére, a megfelelõ mûszaki-gazdasági vizsgálatok elvégzésére 2008-ig sor kerülhet. Az égetõk begyûjtõkörzetében ugyanolyan komplex rendszereket kell kialakítani, mint a lerakóközpontú rendszereknél, azonban ezekben az esetekben már csak az égetési maradékok megfelelõ lerakására kell hulladéklerakót kialakítani. Az égetõmû létesítésénél a szennyvíziszap kezelésre is célszerû figyelemmel lenni. Az ország egyes érzékeny területein (pl. az ipar jelentõs koncentrálódása, geológiai viszonyok, idegenforgalmi szezonális különbségek, illetve ezen tényezõk halmozódása) az égetõmû létesítését csak átmenetileg lehet halasztani, hosszú távon a megelõzési intézkedések és az elkülönített gyûjtés után fennmaradó maradék hulladék elhelyezésére nincs más alternatíva. A regionális begyûjtõ-szállító körzetek és a kapcsolódó kezelõ létesítmények tervezését és rendszerbe állítását a területi tervek keretén belül kell megvalósítani, meghatározva a rendszerhez tartozó településeket, a rendszerben alkalmazott begyûjtési módszereket és a létesítmények helyét. Gondoskodni kell arról, hogy a térségben található minden település része legyen a kezelési rendszernek. A hulladékok kezelési költségét — a szennyezõ fizet elv alapján — a hulladékot elõállító, jelen esetben a lakosság köteles finanszírozni, ennek értelmében a települési hulladékkezelési díj megállapítására vonatkozó jogszabály alapján az önkormányzatoknak meg kell határozniuk a hulladékbegyûjtés, -elszállítás lakossági díjtételét. Az alkalmazandó díjakat mérsékelheti, ha a gyártói felelõsségre alapozott begyûjtési, visszavételi és hasznosítási kötelezettség teljesítéséért létrejövõ koordináló szervezetekkel kötendõ szerzõdés alapján a koordináló szervezet a begyûjtött hulladék mennyisége alapján finanszírozza az elkülönített gyûjtésbõl adódó többletköltségeket. Ennek megfelelõen szorgalmazni szükséges e szervezetek mielõbbi létrehozását, illetve ki kell alakítani a szervezetek általános alapítási, mûködési és állami ellenõrzési szabályrendszerét. A szükséges beruházások megvalósítását továbbra is a fejlesztési célú támogatások fenntartásával kell elõsegíteni. Az egységes finanszírozási rendszer biztosítása érdekében — mind a KAC, mind a címzett és céltámogatások keretén belül — támogatni kell minden, a komplex, EU-konform települési hulladékgazdálkodási rendszerhez tartozó fejlesztést (a komposztálást, a szelektív gyûjtést, válogatómû, hulladéksziget, hulladékudvar, átrakó stb. kiépítését). A komplex hulladékkezelõ rendszerek kiépítésének finanszírozásához hathatós támogatást nyújt az Európai Unió ISPA támogatási rendszere, majd taggá válásunkat követõen az azt felváltó Kohéziós Alap, amelyekhez a szükséges hazai részt szintén állami (és önkormányzati) forrásokból kell biztosítani. A hulladékgazdálkodási törvény értelmében 2003-ig minden települési önkormányzatnak közszolgáltatást kell szerveznie a települési hulladékok lakosságtól történõ begyûjtésére és kezelésére. Tekintettel arra, hogy a feladat elsõsorban a kevés forrással rendelkezõ kistelepüléseket érinti, a feladatok elvégzéséhez szükséges fejlesztések támogatására a költségvetés a 2001—2002. évekre évi 2 milliárd Ft támogatást nyújtott. A már meglévõ begyûjtõ hálózat és kezelõ létesítmények fejlesztésére szintén igénybe vehetõ volt a támogatás. A keret fenntartására és bõvítésére a közszolgáltatás megszervezését követõen is szükség van, amellyel a begyûjtés kiterjesztése és a kezelõ létesítmények további fejlesztése, korszerûsítése ösztönözhetõ. A települési hulladékok megfelelõ gyûjtési rendszere jelentõsen hozzájárulhat a köztisztasági feladatok megvalósításához is. Ennek erõsítéséhez fokozottan érvényesí- 2002/154. szám teni kell a közterületek kezelõinek (vasút, közutak, parkok, pihenõ és rekreációs területek stb.) felelõsségét a köztisztaság fenntartásában, illetve a közterületek használói számára a megfelelõ — lehetõség szerint az elkülönített gyûjtést lehetõvé tévõ — hulladékelhelyezési lehetõség kialakításában. Mindehhez a közterületek kezelõi számára olyan jogosítványokat kell biztosítani, amelyekkel a közterületeket szennyezõk ellen következetes és szigorú szankciókkal léphetnek fel. A program megvalósítása külön kidolgozásra kerülõ alprogramokon keresztül lehetséges a következõ fõbb jellemzõkkel: c1.1. Komplex regionális begyûjtõ-kezelõ rendszerek kialakítása Alapozva az eddig tervezett és elfogadott regionális rendszerekre, el kell érni, hogy az ország egészére kiterjedjenek a kezelõhálózatok. Ahol lehet, tovább kell bõvíteni a kezelõkapacitásokat igénybe vevõ települések számát, és a meglévõ, korszerû létesítmények jobb kihasználása mellett a komplexitást fokozó kiegészítõ beruházásokat kell megvalósítani. Az ország többi részén a nem kielégítõ színvonalú kezelés helyett korszerû létesítmények rendszerét kell kialakítani. A szükséges fejlesztési célok megvalósulásához figyelembe kell venni az ISPA, majd a Kohéziós és a Strukturális Alapok támogatási feltételeit, és összhangba kell hozni a meglévõ hazai támogatási forrásokat és azok támogatási céljait a nemzetközi pénzügyi támogatások igénybevételének szempontjaival. El kell érni, hogy az országban legfeljebb 100 lerakó, illetve maximum 6, az egyes tervezési régiók nagyvárosai körzetében megvalósuló égetõ köré szervezõdött komplex begyûjtõ és kezelõ rendszer jöjjön létre, amely egyben hozzájárul a lerakás csökkentési és a hasznosítási célok megvalósulásához. A komplex rendszerek kiépítésének együtt kell járnia a kialakuló begyûjtõkörzetek területén lévõ régi lerakók bezárásával, illetve a korszerûsíthetõ lerakók rendszerbe történõ bekapcsolásával. Az ISPA program keretében tervezett komplex rendszerek ma már az ország mintegy 60%-át lefedik. Lehetõség szerint el kell érni, hogy az Unióhoz történõ csatlakozásig az ISPA programokkal való lefedettség 100%-os legyen. Az új programjavaslatoknak minden esetben támaszkodnia kell a már meglévõ rendszerek létesítményeire, azokat — a szükséges fejlesztésekkel és bõvítésekkel — integrálni kell a programokba. 2002-ben hét program már a megvalósítás szakaszába lépett, öt program döntésre való elõkészítése van folyamatban, és további négy program szakmai elõkészítése folyik. A 16 program együttesen mintegy 5,5 millió fõ, több mint 2000 település szilárd hulladékának korszerû kezelését fogja megoldani. Ezen túl az elmúlt években többnyire központi támogatás segítségével megépült korszerû lerakók begyûjtési körzete további 3,5 millió lakost (350 települést) érint. Ebbõl adódóan elsõsorban az ezen fejlesztésekben eddig nem érintett mintegy 1 millió lakos (közel ezer település) hulladékkezelésének megoldását kell elõtérbe helyezni, új programok indításával, illetve a meglévõkhöz történõ csatlakozással és azok fejlesztésével. A fejlesztésekben leginkább érintett területek a Kisalföld keleti része és a Bakonyalja, Dél-Zala és Dél-Somogy, a Viharsarok, a Berettyó és a Körösök vidéke, valamint az Északi-Középhegység északi oldala. E területek lefedése legfeljebb 9—10 programmal megtörténhet. A programoknak — összhangban a hulladékgazdálkodási törvénnyel és a lerakásról szóló KöM rendelettel — 2009-ben le kell zárulniuk. c1.2. Elkülönített gyûjtési rendszerek bevezetése A közszolgáltatás keretében a települési önkormányzatok által az egyes hulladék összetevõkre biztosított szelektív begyûjtési rendszer kiépítése a közszolgáltatás költségeit jelentõsen növeli. A szelektív gyûjtést szolgáló beruházások támogatására fenn kell tartani, és szükség esetén bõvíteni kell a jelenlegi támogatási kereteket, hogy az önkormányzatok késztetését növeljük az ilyen tartalmú közszolgáltatás bevezetésére. Az elkülönített gyûjtés technikai megoldásait és lehetõségeit a komplex regionális kezelõrendszerekhez igazodva a területi és a helyi hulladékgazdálkodási tervekben kell konkretizálni. A beruházások és a létesítmények tervezésénél legalább a biohulladékok, a csomagolási hulladékok és a veszélyes hulladékok maradék-hulladéktól történõ elkülönítését kell lehetõvé tenni. Az elkülönített gyûjtési rendszer üzemeltetése során jelentkezõ többletköltségek részben megtérülnek azáltal, hogy a lerakás kevesebbe kerül, részben a gyártói felelõsség körébe utalt hulladékoknál a hulladékot eredményezõ termék gyártóit kell bevonni, valamint a hasznosításból eredõ haszon egy részét vissza kell juttatni az önkormányzatoknak (pl. szabályozott felvásárlási árakon keresztül). A hulladékbegyûjtés, illetve a hasznosításra történõ elõkészítés fontos láncszemét képezi a közszolgáltatáson kívül mûködõ hulladékkereskedelem is. A hulladékkereskedõk által, illetve a kereskedelmi hálózaton keresztül begyûjtött hulladék mennyisége eléri az évi 1,2 millió tonnát, amelynek mintegy 60%-a lakossági vagy ahhoz hasonló intézményi, illetve kisvállalkozói eredetû. E mennyiség szintén elkülönítetten begyûjtött hulladéknak tekinthetõ, amelynek hasznosítása megoldott. A jogszabályokban elõírt hasznosítási célok teljesítéséhez nélkülözhetetlen a hulladékkereskedelem gyûjtõ és hasznosítást elõkészítõ tevékenységének hozzájárulása, ezért rendezni kell a hulladékkereskedelem rendszerbe integrálásának kérdését. c1.3. Régi lerakók rekultiválása A 2002 végéig lezáródó PHARE ’99 lerakó-felmérési program alapján részletes beavatkozási programot kell kialakítani és végrehajtani a régi lerakók bezárására, felszámolására, rekultiválására, veszélyeztetõ hatásuk megszüntetésére. A programnak figyelemmel kell lennie az ország- 2002/154. szám ban lévõ több száz környezetveszélyeztetõ vagy -szennyezõ lerakónak, illetve illegális szemétlerakatnak a környezetre gyakorolt hatására, valamint a teljes körû környezetvédelmi felülvizsgálat keretében az egyes lerakókra a környezetvédelmi hatóság által hozott határozatban foglaltakra. A komplex kezelõ rendszerek kialakítását támogató programnak ki kell terjednie a begyûjtõ körzetben lévõ régi lerakók rendbetételére is, lehetõleg oly módon, hogy a lerakók bezárását, szükség esetén kitermelését követõen azok tájba illesztésénél és a terület hasznosításánál prioritást élvezzen a hulladékkezelés. Az ugyanazon területen, de magasabb színvonalon végzett hulladékkezelés a környezet védelme szempontjából kedvezõ, a lakosság által könnyebben elfogadtatható és a rekultiváció szempontjából is költségtakarékos megoldás. A komplex kezelõ rendszerek részeként az ISPA keretében megvalósuló rekultiváción túl, a rekultivációs program megvalósításához állami források biztosítása szükséges, amely részben az NKP rekultiválási programjának folytatását jelenti, fõleg a kis kapacitású régi lerakók rekultiválásának támogatása révén. E célra a KAC és a kármentesítési program jelenlegi lehetõségein túl a címzett- és céltámogatási rendszerben, illetve a települési hulladék kezelési fejlesztést szolgáló támogatási keretben is célszerû forrást biztosítani. c1.4. Fõvárosi Hulladékhasznosító Mû rekonstrukciója Az ország egyetlen települési hulladékégetõjének korszerûsítése évek óta húzódik. A létesítmény korszerûsítését — a jogszabályi követelményekre figyelemmel — legkésõbb 2005. január 1-jéig el kell végezni. Amennyiben a korszerûsítés nem történik meg, a fõváros elégetett hulladékainak más ártalmatlanítási megoldást kell találni. c2. Települési folyékonyhulladék-kezelési program A települési folyékony hulladék gyûjtése sok esetben nem kellõen ellenõrzött és szabályozott körülmények között történik, több mint felét nem kielégítõ módon helyezik el. Mennyisége a csatornázási és szennyvízkezelési program elõrehaladtával egyre kisebb lesz. Biztosítani kell, hogy a begyûjtött folyékony hulladékokat erre kialakított fogadó mûtárgyakban a szennyvíztisztítók fogadhassák. A települési szennyvíziszapok mennyisége évi mintegy 700 ezer tonna, 25—30%-os átlagos szárazanyag-tartalommal. A szennyvíziszapok 18,5%-át stabilizálják, míg az iszapok víztelenítését összességében a telepek háromnegyed részénél végzik el. Az elhelyezési módok közül közel 60%-ban a lerakás szerepel, s ezen belül alapvetõen a települési hulladéklerakón történõ elhelyezés (50% körül) a leggyakoribb megoldás. Mezõgazdasági hasznosításra mintegy 40% kerül, ennek kevesebb mint a felét komposztálják, a fennmaradó hányadot injektálással juttatják a talajba. A rekultivációs célú hasznosítás elhanyagolható mértékû, mintegy 2%. A szennyvíziszap mennyisége várhatóan a szennyvíztisztítási és -elvezetési program elõre haladása következtében növekedni fog. c2.1. Begyûjtés és kezelés teljes körûvé tétele, korszerûsítése Az önkormányzatok feladata e területen is a begyûjtést és a kezelést megvalósító közszolgáltatás megszervezése. Ennek megoldásához — a költségvetésben meghatározott — támogatás segítségével a korszerû, környezetvédelmi szempontból biztonságos begyûjtést lehetõvé tevõ eszközpark szükséges. A begyûjtés korszerûsítése és kiterjesztése mellett a legjelentõsebb feladat a mezõgazdasági hasznosítás arányának növelése. A települési folyékony hulladék hasznosítás végleges megoldása részben a szennyvíztisztító telepek fejlesztéséhez, részben a mezõgazdasági hasznosításhoz (egyedi vagy regionális telepek) kötõdik, ami az utóbbiak fejlesztését igényli. A kezeléshez szükséges létesítmények hálózatának kialakítására az Országos Szennyvízelvezetési és Tisztítási Program alapján kell prioritást biztosítani. c2.2. Települési szennyvíziszapok elõkezelése és hasznosítása A program keretében — alapvetõen az Országos Szennyvízelvezetési és Tisztítási Program alapján — meg kell valósítani a képzõdõ szennyvíziszapok olyan elõkezelését, amely lehetõvé teszi az iszapok mezõgazdasági felhasználását vagy a hulladék lerakására, illetve égetésére vonatkozó követelmények betartását. A kezelendõ szennyvíztisztítási iszap mennyisége a szennyvízelvezetési és tisztítási program elõrehaladtával növekszik. A szennyvíziszapok hasznosítása érdekében a települési csatornahálózatra kerülõ ipari üzemek szennyezõanyag kibocsátását felül kell vizsgálni és szükség esetén korlátozni, annak érdekében, hogy a keletkezõ szennyvíziszap mezõgazdasági hasznosítása minél nagyobb arányban biztosítható legyen. Az iszap szervesanyag tartalmának csökkentése érdekében az iszapkezelés során az iszapstabilizálás fokának növelését el kell érni. A szennyvíziszap hasznosítással egybekötött elhelyezés arányának radikális növelése szükséges. Az iszapkezelés és -hasznosítás létesítményeit a térségi és helyi szennyvíz-elhelyezési tervekben kell meghatározni. E feladatok részletezését, illetve finanszírozását az Országos Szennyvízelvezetési és Tisztítási Program tartalmazza. A szennyvíztisztítás címzett és céltámogatási rendszerében az iszapkezelés járulékos költségei megjelennek.

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes